stanford-oval/wikipedia huggingface dataset:
Young Americans (täsmennyssivu)

Young Americans voi tarkoittaa seuraavia:
Young Americans, David Bowien albumi vuodelta 1975
”Young Americans”, David Bowien kappale samannimiseltä albumilta
Kova keikka Lontoossa (engl. The Young Americans), rikoselokuva vuodelta 1993
Young Americans, yhdysvaltalainen televisiosarja vuodelta 2000, Dawson’s Creek -sarjan spin-off
Young Americans, yksi vuonna 2011 ilmestyneen Take Me Home Tonight -elokuvan työnimistä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Young Americans”, voi hakea sivunnimihaulla, laajalla sivunnimihaulla tai tekstihaulla.
Mehipäivikit

| Mehipäivikit |
| --- | --- |
 viikunapäivikki eli hottentottiviikuna (Carpobrotus edulis)
Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Caryophyllales
Heimo::  Päivikkikasvit Aizoaceae
Suku::  Mehipäivikit Carpobrotus  N.E.Br.
Katso myös
   Mehipäivikit Wikispeciesissä   Mehipäivikit Commonsissa 
Infobox OKNimi-testi OK: 
Vaaleakukkainen viikunapäivikki.
Mehipäivikit (Carpobrotus), toisinaan nimellä hottentotinviikunat, on päivikkikasvien heimon suku, joka on kotoisin Etelä-Afrikasta. Sen suikertavavartisilla lajeilla lehdet ovat meheviä ja marjamaiset hedelmät ovat syötäviä. Kukat ovat suurehkoja ja niissä on kymmeniä värikkäitä terälehtiä. Läntisessä Euroopassa on lentohietikoille kotiutunut tulokaslajina yksi suvun laji, viikunapäivikki (Carpobrotus edulis).
Lajeja

punapäivikki (Carpobrotus acinaciformis)
viikunapäivikki eli hottentottiviikuna (Carpobrotus edulis)
Aiheesta muualla

Finto: Kassu – Kasvien suomenkieliset nimet: Carpobrotus
Suomen Lajitietokeskus: Mehipäivikit – Carpobrotus
Michael Stolle

| Mitalit | Mitalit | Mitalit |  |
| --- | --- | --- | --- |
|  Michael Stolle |  Michael Stolle |  Michael Stolle |  |
Maa:   Saksa
Miesten yleisurheilu
| MM-kilpailut (sisäradat)  | MM-kilpailut (sisäradat)  | MM-kilpailut (sisäradat)  |  |
|  Hopeaa | Birmingham 2003 | seiväshyppy |  |
| EM-kilpailut (sisäradat)  | EM-kilpailut (sisäradat)  | EM-kilpailut (sisäradat)  |  |
|  Hopeaa | Valencia 1998 | seiväshyppy |  |
Michale Stolle (s. 17. joulukuuta 1974 Buxtehude) on saksalainen seiväshyppääjä.
Hänen ennätyksensä on 5,95, minkä hän hyppäsi vuonna 2000 Monacossa. Hän on kolmanneksi paras saksalainen seiväshyppääjä Tim Lobingerin ja Andrei Tivontchikin jälkeen.
Merikaapeli (sähkönsiirto)

Merikaapelit ovat merenpohjaan laskettuja kaapeleita, jolla välitetään tietoliikennettä tai sähköenergiaa. Vaativien olosuhteiden takia ne tulee rakentaa äärimmäisen vahvoiksi, ja pitkät välimatkat aiheuttavat myös teknisiä haasteita.
On olemassa merenalaisia kaapeleita, joilla välitetään sähköenergiaa, mutta ne eivät ole kovinkaan pitkiä. Näissä tapauksissa käytetään suuria jännitteitä ja tasavirtaa (HVDC). Esimerkkejä merenalaisista sähkökaapeleista ovat Ahvenanmaan, Ruotsin, Suomen ja Viron väliset kaapelit.
Suurten sähkövirtamäärien siirtämiseen pidetään parhaimpana tasavirtaa, koska tasavirtakaapelit vaativat vähemmän loistehoa kuin merenalaiset vaihtovirtakaapelit. Sen lisäksi kolmivaiheinen vaihtovirta vaatii kolme johdinta, kun taas tasavirralle riittää yksi tai kaksi.
Vaihtovirtakaapeleiden pituutta rajoittaa aktiivisten johtimien ja ympäröivän maan (tai veden) välinen kapasitanssi. Tietyn kaapelipituuden jälkeen kaapelin kuluttama loisteho vie johtimen koko jännitteensiirtokapasiteetin, joten käyttökelpoisen virran siirtäminen tulee mahdottomaksi.
Aiheesta muualla

Fenno-Skan 2 -tasasähköyhteys Fingrid
Michael Strahan

| Michael Strahan |
| --- | --- |

Henkilötiedot
Syntynyt: 21. marraskuuta 1971 Houston, Texas
Kansalaisuus:   Yhdysvallat
Amerikkalaisen jalkapallon pelaaja
Pituus:  196 cm
Paino:  125 kg
Pelipaikka:  Puolustuksen linja
Pelinumero:  92
Pelaajaura
Seurat:  New York Giants (NFL) 1993–2007
NFL-varaus:  40. varaus, 1993 New York Giants
Pääsarjaura:  1993–2007
Aiheesta muualla
michaelstrahan.com
Michael Anthony Strahan (s. 21. marraskuuta 1971 Houston, Texas) on yhdysvaltalainen entinen amerikkalaisen jalkapallon pelaaja, pelipaikaltaan puolustuksen linjamies. Nykyään hän toimii Live with Kelly and Michael -keskusteluohjelman toisena juontajana yhdessä Kelly Ripan kanssa, ja FOX-televisiokanavan NFL-asiantuntijana.
Peliurallaan Strahan valittiin seitsemän kertaa NFL:n tähdistöotteluun Pro Bowliin. Kaudella 2001 hänet valittiin NFL:n parhaaksi puolustavaksi pelaajaksi, ja hän rikkoi yhden kauden ennätyksen säkityksien määrässä. Strahan lopetti pelaajauransa kauteen 2007, jolloin hänen koko ammattilaisuransa edustama New York Giants voitti Super Bowlin. Hänet valittiin vuonna 2010 NFL:n 2000-vuosikymmenen All-Decade Teamiin ja vuonna 2014 Pro Football Hall of Fameen.
Metoklopramidi

| --- | --- |

Metoklopramidi
Systemaattinen (IUPAC) nimi
4-amino-5-kloori-N-[2-(dietyyliamino)etyyli]-2-metoksibentsamidi
Tunnisteet
CAS-numero: 364-62-5
ATC-koodi: A03FA01
PubChem CID: 4168
DrugBank: DB01233
Kemialliset tiedot
Kaava: C14H22N3ClO2 
Moolimassa: 299,80 g/mol
SMILES: Etsi tietokannasta: eMolecules, PubChem
Fysikaaliset tiedot
Sulamispiste: 147,3 °C
Liukoisuus veteen: 0,2 g/l
Farmakokineettiset tiedot
Hyötyosuus: 80 %
Proteiinisitoutuminen: 30 %
Metabolia: hepaattinen
Puoliintumisaika: 5–6 tuntia
Ekskreetio: renaalinen
Terapeuttiset näkökohdat
Raskauskategoria:  ?
Reseptiluokitus:  reseptivalmiste (FI)  
Antotapa: oraalinen, intravenoosi, intramuskulaarinen
Metoklopramidi (kauppanimellä Primperan ja Metoclopramide) on dopamiinin D2-reseptorin antagonisti, jota käytetään yleensä pahoinvoinnin (myös sytostaattihoidon jälkeisen pahoinvoinnin) hoitoon. Lääke vaikuttaa keskushermostossa pahoinvointia estävästi ja lisää suolistokanavan peristaltiikkaa.
Metoklopramidilla on myös äidinmaidon eritystä lisäävä vaikutus ja sitä saatetaankin joskus käyttää tarkoituksena lisätä maidontuotantoa.
Pitkäaikaiskäyttöä ei suositella, koska varsinkin lapsilla on havaittu lääkkeen käytön pitkittyessä vakavia neurologisia haittoja.[lähde? ]
Historia

Lääkeaineen kuvasivat ensi kerran kemian yhtiö Laboratoires Delagrangessa työskennelleet ranskalaiset kemistit Louis Justin-Besançon ja Charles Laville vuonna 1964. 
Samana vuonna julkaistujen kokeiden jälkeen Laboratoires Delagrange toi metoklopramidin myyntiin kauppanimellä Primperan. Vuonna 1991 yhtiön osti Synthelabo, joka myöhemmin fuusioitui Sanofin kanssa.
USA:ssa lääkkeen toi markkinoille A.H. Robins vuonna 1979 nimellä Reglan.
Aiheesta muualla

Terveysportti: Metoklopramidi
PubChem: Metoclopramide (englanniksi)
DrugBank: Metoclopramide (englanniksi)
KEGG: Metoclopramide (englanniksi)
ChemBlink: Metoclopramide
Pahoinvointilääkkeet
| --- | --- |
5-HT3 -serotoniini-ioni-kanava-antagonisti:   alosetroni  atsasetroni  bemesetroni  silansetroni  datsopridi  dolasetroni  granisetroni  lerisetroni  metoklopramidi  mianseriini  mirtatsapiini  ondansetroni  palonosetroni  ramosetroni  rikasetroni  tropisetroni 
CB1-antagonistit  (kannabinoidit):   dronabinoli  nabiloni  nonabiini  tetrahydrokannabinoli 
D2/D3 -antagonistit:   alitsapridi  bromopridi  domperidoni  haloperidoli  hydroksitsiini  itopridi  klebopridi  klooripromatsiini  metopimatsiini  proklooriperatsiini  tietyyliperatsiini  trimetobentsamidi 
H1-antagonisti  (antihistamiinit):   difenhydramiini  dimenhydrinaatti  hydroksitsiini  meklotsiini  prometatsiini  syklitsiini 
Muut:   ceriumoksalaatti  deksametasoni  loratsepaami  midatsolaami  propofoli  skopolamiini
Ы

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
Ы ы
Kyrillinen kirjaimisto
Nykyaikaiset kirjaimet
| А | Ӓ | Ӑ | Ӕ | Б | В | Г |
| Ѓ | Ґ | Ғ | Ҕ | Д | Ђ | Е |
| Ё | Ӗ | Є | Ә | Ӛ | Ж | Ӝ |
| Җ | З | Ҙ | Ӟ | Ӡ | Ԅ | Ѕ |
| Ԇ | И | Ӥ | Ӣ | І | Ї | Ӏ |
| Й | Ҋ | Ј | К | Қ | Ҝ | Ҟ |
| Ҡ | Ӄ | Л | Љ | Ԉ | М | Ӎ |
| Н | Њ | Ҥ | Ң | Ԋ | О | Ӧ |
| Ө | П | Р | С | Ԍ | Т | Ԏ |
| Ћ | Ќ | У | Ў | Ӱ | Ӳ | Ӯ |
| Ү | Ұ | Ф | Х | Һ | Ц | Ч |
| Џ | Ш | Щ | Ъ | Ы | Ӹ | Ь |
| Э | Ю | Я |  |  |  |  |
Muinaiset kirjaimet
| Ҁ | Ѹ | Ѡ | Ѿ | Ѻ | Ѣ | Ꙗ |
| Ѥ | Ꙓ | Ѧ | Ѫ | Ѩ | Ѭ | Ѯ |
| Ѱ | Ѳ | Ѵ | Ѷ |  |  |  |
Ы on kyrillinen kirjain. Se sisältyy jakuutin, marin, valkovenäjän ja venäjän aakkosiin. Valkovenäjän ja venäjän kielessä se on äänteen /ɨ/ merkki. Ukrainassa samaa äännettä merkitään kirjaimella И.
Historia

Alun perin Ы oli ligatuuri, joka muodostui kovasta merkistä Ъ sekä vokaaleista І tai Н, joista jälkimmäinen kirjoitetaan nykyään merkillä И. Vanhoissa teksteissä Ы on lähes poikkeuksetta kirjoitettu muodossa ЪІ tai ЪН. Kirjain sai nykyisen muotonsa sen jälkeen, kun kirjaimet Ъ ja Ь menettivät äännearvonsa vokaaleina.
Ääntäminen

Ы ääntyy tavallisesti laveana suppeana keskivokaalina /ɨ/, laveana suppeana höllänä etuvokaalina /ɪ/ tai laveana välisenä keskivokaalina /ə/. Sen äännearvo on marissa /ə/, valkovenäjässä /ɪ/ ja venäjässä /ɨ/ tai /ɪ/. Ukrainassa laveaa suppeaa höllää etuvokaalia /ɪ/ merkitään kirjaimella и.
Suomessa kirjaimen Ы ääntäminen vastaa lähempänä suomen i:tä kuin y:tä.
Koodit

Alla olevassa taulukossa on lueteltu ison ja pienen kirjaimen koodiarvot heksalukuina eri merkistöissä.
|  | Ы | ы |
| --- | --- | --- |
| Unicode | 042B | 044B |
| ISO 8859-5 | CB | EB |
| KOI8 | F9 | D9 |
| Windows-1251 | DB | FB |
| MS-DOS-koodisivu 866 | 9B | EB |
| HTML | &#x042B; | &#x044B; |
Martti Joenpolvi

| Martti Joenpolvi |
| --- | --- |
 Martti Joenpolvi vuonna 1960.
Henkilötiedot
Syntynyt: 19. huhtikuuta 1936 (ikä 88) Käkisalmi, Suomi
Ammatti:  mainostoimittaja, kirjailija
Kirjailija
Äidinkieli: suomi
Tuotannon kieli: suomi
Tyylilajit:  romaani, novelli
Aiheesta muualla
Löydä lisää kirjailijoitaKirjallisuuden teemasivulta
Martti Kalevi Joenpolvi (s. 19. huhtikuuta 1936 Käkisalmi) on suomalainen kirjailija, joka asuu Nokialla. Hänet tunnetaan erityisesti novellistina. Esikoisteos ”Kevään kuusi päivää” ilmestyi 1959.
Martti Joenpolven vanhemmat olivat ratatyömies Antti Joenpolvi ja Ida Ester Nurmi. Joenpolvi opiskeli Työväen akatemiassa 1957–1958 ja hän on toiminut kirjailijan työnsä ohella Tammer-mainos Oy:n mainostoimittajana 1959–1962 ja 1966–1967. Päätoimiseksi kirjailijaksi Joenpolvi ryhtyi 1968. Joenpolvi oli Pirkkalaiskirjailijat ry:n hallituksen jäsenenä 1963–1966 ja uudelleen vuodesta 1975 alkaen. Hänen uusin teoksensa on romaani Kerrottu elämä (1997). Hänen mukaansa on kustantaja Gummerus nimennyt joka toinen vuosi järjestettävän novellikilpailun, jonka parhaista julkaistaan antologia.
Yksinäisyys oli Joenpolven teosten keskeisenä teemana 1980-luvulle saakka. Muutamissa romaaneissa päähenkilö on yksinäinen mies, joka on fyysisten syiden vuoksi jäänyt ulkopuolisen tarkkailijan rooliin. Myöhemmätkin romaanit kuvaavat eletyn elämän tilitystä ja kuoleman läheisyyttä. Vuoden 1988 novellikokoelma Pronssikausi merkitsi tematiikan ja tyylin muutosta. Vaikka siinäkin on lohduton perusvire, tulee laaja-alaisemmasta aihepiiristä ja fantasioivasta realismista eloisampi kokonaiskuva. Uusi tyyli jatkui myös seuraavissa teoksissa.
Joenpolvi on Suomen kirjallisuuden eturivin novellisteja vahvan tyylinsä, aihevalintojensa ja psykologisen näkemyksellisyyden ansiosta.
Joenpolven novellit ”Johanneksen leipäpuu” ja ”Pala valkoista marmoria” on dramatisoinut televisiolle Matti Ijäs.
Teokset

Kevään kuusi päivää, romaani (1959)
Niin musta kuin multa, romaani (1961)
Roomalaiset kynttilät, romaani (1963)
Jos huonetta ei rakenna, romaani (1965)
Johanneksenleipäpuu, novellikokoelma (1967)
Kesäkissa, radiokuunnelma (1968)
Kuparirahaa, novellikokoelma (1969)
Yö jona jäät vahvistuivat, romaani (1971)
Kaikki alennuksella, romaani (1973)
Yksinäisyys, novellikokoelma (1975)
Marmoriuni, romaani (1977)
Syyskuussa, radiokuunnelma (1978)
Kunniavieras, valittuja novelleja (1979)
Valkoinen huvimaja, romaani (1980)
Kauan kukkineet omenapuut, novellikokoelma (1982)
Syyskuussa; teoksessa Suomalaisia kuunnelmia 1978–1981 (1982)
Haastemies, novellikokoelma (1984)
Tupakkakauppiaan moraali, romaani (1986)
Novellit (1986)
Pronssikausi, novellikokoelma (1988)
Terveessä ruumiissa, novellikokoelma (1990)
Jalopuumetsä, novellikokoelma (1992)
Villiminkit, novellikokoelma (1994)
Novellit 2, novellikokoelma (1996)
Kerrottu elämä, romaani (1997)
Valitut novellit (2006)
Palkinnot

Kalevi Jäntin palkinto 1960
Tampereen kaupungin kirjallisuuspalkinto 1961, 1971, 1975, 1977, 1980, 1982, 1984, 1986, 1988, 1990, 1994 ja 1997
Unto Seppäsen palkinto 1966
Gummeruksen Kaarlen päivän palkinnot 1970, 1981 ja 1991
Valtion kirjallisuuspalkinnot 1974, 1981, 1989
Alex Matson -palkinto 1976
Väinö Linnan palkinto 1984
Pro Finlandia -mitali 1989
Hämeen läänin taidemitali 1993
Suomen Kirjailijaliiton tunnustuspalkinto 1997
Aleksis Kiven palkinto 1999
Valtion taiteilijaeläke 1999
Aiheesta muualla

Martti Joenpolvi Kirjasampo.fi:ssä
Älä tyri nyt

| ”Älä tyri nyt” Jukka Poika |
| --- | --- | --- |

Singlen tiedot
 Albumilta: Yhdestä puusta
 Julkaistu: 14. helmikuuta 2012
 Formaatti: digitaalinen
 Tyylilaji: reggae, pop
 Kesto: 03.48
 Levy-yhtiö: Suomen Musiikki
Jukka Pojan muut singlet
| ”Silkkii” 2011 | ”Älä tyri nyt” 2012 | ”Siideripissis” 2012 |
Älä tyri nyt on reggaemuusikko Jukka Pojan toinen single hänen albumiltaan Yhdestä puusta. Se julkaistiin Suomen Musiikki -levy-yhtiön kautta. Kappale sai ensisoittonsa YleX:llä 9. helmikuuta 2012, ja se julkaistiin digitaalisesti 13. helmikuuta 2012. Älä tyri nyt nousi parhaimmillaan Suomen virallisen singlelistan kärkeen.
Lista

| Viikko 2012 | 07 | 08 | 09 | 10 | 11 | 12 | 13 | 14 | 15 | 16 | 17 | 18 | 19 | 20 |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Sijoitus | 17 | 4 | 3 | 4 | 2 | 1 | 1 | 1 | 1 | 2 | 4 | 6 | 7 | 7 |
Windows on the World

| Windows on the World |
| --- | --- |
Osoite:  One World Trade Center, 107th Floor
Sijainti:   New York, Yhdysvallat
Avattu:  19. huhtikuuta 1976
Suljettu:  11. syyskuuta 2001
Pääkokki:  Michael Lomonaco
Paikkoja:  240
Windows on the World oli New Yorkin World Trade Centerin kaksoistornien Pohjoistornin (One World Trade Center) 106. ja 107. kerroksessa sijainnut ravintolakompleksi, joka käsitti kaksi ravintolaa, Windows on the Worldin ja Wild Bluen, sekä baarin nimeltä The Greatest Bar on Earth. Lisäksi kerroksissa oli myös tiloja yksityistilaisuuksille. Windows on the World käsitti 4 600 neliömetriä lattiapinta-alaa ja paikat 240 asiakkaalle. Ravintola aloitti toimintansa huhtikuussa 1976 ja se tuhoutui syyskuun 11. päivän iskuissa World Trade Centerin kaksoistornien romahdettua.
Historia

Ravintoloitsija Joe Baum kehitti ja toteutti suunnitelman perustaa ravintolakompleksi World Trade Centerin Pohjoistornin ylimpiin kerroksiin. Olemassaolonsa aikana Windows on the Worldista oli yksi New Yorkin tunnetuimmista ravintoloista. Vuonna 1993 Windows on the World jouduttiin sulkemaan moneksi vuodeksi 25 miljoonaa dollaria maksaneen peruskorjauksen vuoksi World Trade Centerin pommi-iskun jälkeen. Ravintola avattiin uudelleen vuonna 1996. Vuonna 2000, ravintolan viimeisenä kokonaisena toimintavuotena, Windows on the Worldin tulot olivat 37 miljoonaa dollaria tehden siitä Yhdysvaltojen taloudellisesti menestyneimmän ravintolan. Windows on the Worldin viimeisenä pääkokkina toimi Michael Lomonaco.
Syyskuun 11. päivän iskut

Ravintolakompleksi tuhoutui syyskuun 11. päivän iskuissa vuonna 2001, kun 19 terroristia otti haltuunsa neljä matkustajalentokonetta Yhdysvalloissa. Yksi kaapatuista koneista oli American Airlinesin lento 11, joka törmäsi One World Trade Centeriin kello 8.46 paikallista aikaa. Iskuhetkellä Windows on the Worldissa oli käynnissä vakituinen aamiaistarjoilu ja Risk Waters Financial Technology -yhtiön kongressi. Kaikki ravintolassa lentokoneen törmäyshetkellä olleet ihmiset selvisivät hengissä törmäyksestä, mutta menehtyivät myöhemmin rakennuksen tulipaloihin. Yksi syy siihen, ettei kukaan ravintolassa olija selvinnyt, oli kaikkien uloskäyntien tuhotuminen iskussa. Osa asiakkaista ja henkilökunnasta menehtyi savumyrkytykseen, ja jotkut tekivät itsemurhan hyppäämällä rakennuksesta pakoon leviäviä tulipaloja. Loput, tulipaloista hengissä selvinneet, saivat surmansa kello 10.28, 102 minuuttia lentokoneen iskeytymisen jälkeen, kun One World Trade Center sortui. Iskuhetkellä ravintolassa oli töissä 72 henkilökunnan jäsentä (joista yksi oli Christine Olender, ravintolan aamuvuorossa ollut esimies, jonka epätoivoiset puhelinsoitot viranomaisille olivat viimeiset Windows on the Worldista saadut viestit), 16 Risk Waters -yhtiön työntekijää ja 76 muuta asiakasta. Viimeiset ihmiset, jotka lähtivät ravintolasta ennen iskua, olivat Michael Nestor, Liz Thompson ja Geoffrey Wharton. He lähtivät vain kaksi minuuttia ennen törmäystä kello 8.44.
Perintö

Syyskuun iskujen jälkeen perustettiin Windows of Hope Family Relief Fund -niminen rahasto, jonka tarkoituksena on tarjota tukea ja palveluja perheille, jotka menettivät Windows on the Worldissa työskennelleen omaisensa iskuissa. Rahaston perustajien joukossa olivat muun muassa ravintolan pääkokki Michael Lomonaco ja omistaja David Emil.
One World Trade Centeriin suunniteltiin Windows on the Worldin uudelleenavaamista; suunnitelma kuitenkin keskeytettiin maaliskuussa 2011 taloushuolien ja pienen kiinnostuksen takia.
Vuonna 2006 joukko Windows on the Worldin entistä henkilökuntaa perusti New Yorkiin Colors-nimisen ravintolan, jonka tarkoituksena on kunnioittaa iskuissa kuolleita työtovereita. Ravintolan ruokalistassa on yhtäläisyyksiä Windows on the Worldin ruokalistaan.
Aiheesta muualla

Windows on the Worldin virallinen sivusto Internet-arkistossa vuodelta 1999 (englanniksi)
Colors-ravintolan esittely (Arkistoitu – Internet Archive) (englanniksi)
World Trade Center New York
| --- | --- |
Alkuperäinen (1970–2001):  One World Trade Center (Pohjoistorni) • Two World Trade Center (Etelätorni) • Marriott World Trade Center • Four World Trade Center • Five World Trade Center • Six World Trade Center • Seven World Trade Center • The Mall at the World Trade Center • Windows on the World • Top of the World Trade Center Observatories
Uusi (2001–):  One World Trade Center (Freedom Tower) • Two World Trade Center • Three World Trade Center • Four World Trade Center • Five World Trade Center • Seven World Trade Center • National September 11 Memorial & Museum
Henkilöitä:  Austin Joseph Tobin • Minoru Yamasaki • Larry Silverstein • Daniel Libeskind • David Childs • Norman Foster • Richard Rogers • Fumihiko Maki
Terrori-iskut:  World Trade Centerin pommi-isku 1993 • Syyskuun 11. päivän iskut
Aiheeseen liittyvää:  World Trade Centerin alue • Lower Manhattan • International Freedom Center • USS New York (LPD-21) • Lower Manhattan Development Corporation • Port Authority of New York and New Jersey • The Sphere
World Financial Center Windows on the World -ravintolasta nähtynä.
Michael Uslan

| Michael Uslan |
| --- | --- |

Henkilötiedot
Syntynyt: 2. kesäkuuta 1951 (ikä 73)  Cedar Grove, New Jersey
Ammatti:  Televisio- ja elokuvatuottaja
Michael E. Uslan (s. 2. kesäkuuta 1951 Cedar Grove, New Jersey, Yhdysvallat) on yhdysvaltalainen televisio- ja elokuvatuottaja, joka on ollut Batman aiheisten elokuvien tuotannossa mukana vuodesta 1989 lähtien. Hänet palkittiin Daytime Emmyllä vuonna 1995 animaatiosarjasta Where on Earth Is Carmen Sandiego?.
Uslan toimi myös opettajana Indianan yliopistossa, jossa hän opetti sarjakuvien historiasta,  kansantarinoista, taiteesta, sosiologiasta, psykologiasta ja kirjallisuudesta. Samassa koulussa Uslan opiskeli nuorempana lakia.
Aiheesta muualla

Michael Uslan Internet Movie Databasessa. (englanniksi)
Zorb-pallo

Zorbbausta Uudessa-Seelannissa.
Zorb-pallo (engl. zorbing) eli ns. ihmispallo on noin kolme metriä halkaisijaltaan oleva läpinäkyvä muovinen pallo, jonka sisään mahtuu 1-3 henkilöä. Sitä käytetään mäen tai muun kaltevan pinnan laskemiseen.
Zorb-pallo koostuu kahdesta sisäkkäin olevasta pallosta. Niiden välissä oleva ilmakerros toimii iskunvaimentimena ja suojaa sisällä olijaa. Zorb-pallossa voi olla myös valjaat, joilla "zorbbaaja" kiinnitetään paikoilleen laskun ajaksi.
1990-luvun alussa Uudessa-Seelannissa kehitetty laji on suosittua elämysurheilua erityisesti Keski-Euroopassa. Zorb-palloja löytyy myös Suomesta, muun muassa Vuokatista sekä useilta elämysmatkailua tarjoavilta yrityksiltä.
Zorb-palloilla laskeminen on myös vaatinut kuolonuhreja. Esimerkiksi tammikuussa 2013 uutisoitiin venäläismiehen laskeneen pallolla alas laskettelurinteessä olleelta jyrkänteeltä ja menehtyneen.
Michael Stonebraker

Stonebraker vuonna 2015.
Michael Stonebraker (s. 11. lokakuuta 1943) on yhdysvaltalainen insinööri, joka on tunnettu relaatiotietokantoihin liittyvästä työstä. Hän on saanut vuonna 2014 Turing-palkinnon. Stonebraker kehitti Berkeleyn yliopistossa Ingresin ja myöhemmin PostgreSQL:n (Post-Ingres).
Stonebraker on kritisoinut NoSQL-liikettä, mutta todennut näiden lähentyneen perinteisiä tietokantoja ja ottaneen käyttöönsä SQL:n kaltaisia kieliä. NoSQL:n eduiksi hän sanoo käyttöönoton helppouden verrattuna perinteiseen tietokantaan, jossa tietokanta on ensin luotava ennen tietojen syöttämistä.
Älänne (Sotkamo)

| Älänne |
| --- | --- |
Valtiot:  Suomi 
Paikkakunta:  Sotkamo
Koordinaatit:  63°43′30″N, 28°14′20″E
Järvinumero:  04.665.1.006
Mittaustietoja
Pinnankorkeus:  203,6 m 
Rantaviiva:  13,92 km 
Pinta-ala:  4,55 km² 
Tilavuus:  0,0176 km³ 
Keskisyvyys:  3,9 m 
Suurin syvyys:  12,4 m 
 fiÄlänne 
Älänne on metsäjärvi Sotkamon eteläosassa Kainuussa. Sen pinta-ala on 4,6 neliökilometriä. Etäisyys Kajaanista on 58 kilometriä eteläkaakkoon.
Maantiede

Älänteen pituus kaakosta luoteeseen on 5,4 kilometriä. Järven läntinen rantaviiva on melko suora. Suuri osa järvestä on verraten tasaleveää, etelässä järvi kaventuu Poikolanlahdeksi. Järven pohjoisosaa jakaa Lummeniemi. Älänne syvenee rannoilta suhteellisen tasaisesti kohti keskiselän 12-metrin syvännettä. Noin viisi hehtaaria järvestä on vähintään 10 metriä syvä. Älänteen kaakkoisosassa sijaitsee pieni ja kapea Älänteensaari.
Älänteen rannoilla on muutama rakennus. Järven länsipuolella sijaitsee Ahveninen ja pohjoispuolella Ukonjärvi. Älänne laskee Älänteenpuroa kaakkoon.
Älänteen vesitilavuus on 17 580 000 kuutiometriä.
Älänne (04.665.1.006) kuuluu Itkonjoen valuma-alueeseen (04.665), joka on kolmannen jakovaiheen vesistö Vuoksen vesistössä (04). Toinen jakovaihe Tiilikanjoen valuma-alue (04.66) ja ensimmäinen Nilsiän reitin valuma-alue (04.6). Älänne on laajin Itkonjoen valuma-alueen 19:stä vähintään hehtaarin laajuisesta vakavedestä. Toiseksi laajin on Pieni Sierajärvi.
Suomessa on toinenkin Älänne. Myös se sijaitsee Tiilikanjoen valuma-alueella.
Ässäjahti

Ässäjahti on korttipeli, jota pelataan perinteisellä 52 kortin pakalla ja kolmella tai useammalla pelaajalla.
Säännöt

Alussa päätetään, montako henkeä kukin pelaaja saa. Sitten asetetaan panokset
Jakaja antaa kullekin pelaajalle yhden kortin, pelaaja katsoo korttinsa ja päättää, haluaako hän pitää sen vai vaihtaa sen vasemmalla puolella istuvan kanssa. Tavoitteena on saada paras kortti käden loppuun. Vaihdosta ei voi kieltäytyä muulla kuin kuninkaalla, joka pitää kääntää kuvapuoli ylöspäin pöydälle
Jakaja ei vaihda muiden pelaajien kanssa. Hän voi pitää korttinsa tai vaihtaa sen pakasta nostettavaan korttiin. Jakajan vuoron jälkeen kaikki kääntävät korttinsa. Pelaaja, jolla on pienin kortti, menettää hengen. Tasatilanteessa kaikilta menee yksi henki.
Kuningas on suurin kortti ja ässä pienin
Zorbas

Zorbas tarkoittaa seuraavia asioita:
Kerro minulle, Zorbas, Nikos Kazantzakisin romaani (1946)
Kerro minulle, Zorbas (elokuva), Michael Cacoyannisin elokuva (1964)
Zorbas, Mikis Theodorakisin tunnetuksi tekemä sävelmä, sisältyy elokuvaan
Zorbas, Broadway-musikaali (1968)
Zorbas, Wihurinkosken limonadi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Zorbas”, voi hakea sivunnimihaulla, laajalla sivunnimihaulla tai tekstihaulla.